丙寅重九權郡李申之置酒嚴氏野趣亭愛其幽深因作此詩
作者：李光
朝代：宋

paragraphs: 遷流南海濱，兩見菊蘂黄。
今晨有嘉招，駕言陟崇岡。
負郭得勝游，幽居渺雲荘。
小亭椰葉間，下有青蓮塘。
寒花卧短籬，疏松間修篁。
隔屋雞犬聲，遠村散牛羊。
使君慕幽貞，愛此野趣長。
緬懷千載人，聊復舉一觴。
西風起蕭瑟，吹我兩鬢霜。
旋駕豈無期，良燕詎易忘。